LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2018 M. KOVO 29 D. NUTARIMO NR. 03-53 „DĖL KREDITO UNIJŲ INVESTAVIMO Į NE NUOSAVYBĖS VERTYBINIUS POPIERIUS TAISYKLIŲ PATVIRTINIMO“ PAKEITIMO

2021 m. gruodžio 21 d. Nr. 03-228

Vilnius

Lietuvos banko valdyba nutaria:

1. Pakeisti Kredito unijų investavimo į ne nuosavybės vertybinius popierius taisykles, patvirtintas Lietuvos banko valdybos 2018 m. kovo 29 d. nutarimu Nr. 03-53 „Dėl Kredito unijų investavimo į ne nuosavybės vertybinius popierius taisyklių patvirtinimo“:

1.1. pakeisti 21.3 punktą ir jį išdėstyti taip:

„21.3.	vertybinius popierius, kuriuos išleido Europos Sąjungos valstybių narių įmonės, kurioms tarptautinės reitingų agentūros Standard & Poor’s, Fitch Ratings yra suteikusios ne žemesnį kaip BBB- arba Moody’s Investors Service – Baa3 ilgalaikį reitingą ir atitinkamą trumpalaikį reitingą, o šie vertybiniai popieriai yra išleisti eurais.“;

1.2. pakeisti 24 punktą ir jį išdėstyti taip:

„24. Kredito unijų investicijų į vertybinius popierius, nurodytus Taisyklių 21.2 papunktyje, kuriems tarptautinės reitingų agentūros Standard & Poor’s, Fitch Ratings yra suteikusios ilgalaikius reitingus nuo BBB+ iki BBB- arba Moody’s Investors Service – nuo Baa1 iki Baa3 ir atitinkamus trumpalaikius reitingus, taip pat investicijų į įmonių vertybinius popierius, nurodytus Taisyklių 21.3 papunktyje, bendra suma neturi sudaryti daugiau kaip 30 proc. kredito unijos vertybinių popierių portfelio, o investicijų suma į vieno iš šių vertybinių popierių emitento vertybinius popierius neturi viršyti 20 proc. kredito unijos vertybinių popierių portfelio.“;

1.3. pakeisti 25 punktą ir jį išdėstyti taip:

„25. Investicijos į įmonių vertybinius popierius, nurodytus Taisyklių 21.3 papunktyje neturi sudaryti daugiau kaip 20 proc. kredito unijos vertybinių popierių portfelio.“

1.4. pakeisti 27 punktą ir jį išdėstyti taip:

„27. Kredito unijų vidutinė vertybinių popierių portfelio modifikuota finansinė trukmė neturi būti ilgesnė negu penkeri metai.“;

1.5. papildyti 271 punktu:

„271. Kredito unijoms, kurių investicijų į vertybinius popierius suma neviršija 5 proc. kredito unijos balansinio turto, Taisyklių 24 ir 25 punktuose nustatyti reikalavimai netaikomi. Taisyklių 24 ir 25 punktuose nustatyti reikalavimai taip pat netaikomi, jeigu kredito unijos vertybinių popierių portfelis sumažėja emitentams išpirkus išleistus vertybinius popierius.“

2. Nustatyti, kad šis nutarimas įsigalioja 2022 m. balandžio 1 d.

Valdybos pirmininko pavaduotojas,

pavaduojantis Valdybos pirmininką	Raimondas Kuodis